Ο Διαδριατικός Αγωγός (TAP): Προβλεπόμενη χάραξη και χωροθέτηση του συμπιεστή. Αξιολόγηση επιπτώσεων και εναλλακτικές
Creators: name: Καζάνας, Γεώργιος Χρήστου
Publisher: name: Aristotle University of Thessaloniki
Year: 2015
Subjects: Διαδριατικός Αγωγός TAP
Συμπιεστής φυσικού αερίου
Περιβαλλοντικές επιπτώσεις
Transadriatic Pipeline TAP
Natural gas compressor
Environmental impacts

description: Η παρούσα διπλωματική εργασία εκπονήθηκε στο πλαίσιο του Μεταπτυχιακού Προγράμματος Σπουδών ‘’Διοίκηση και Διαχείριση Τεχνικών Έργων’’ του Τμήματος Πολιτικών Μηχανικών της Πολυτεχνικής Σχολής Α.Π.Θ., με αντικείμενο την διερεύνηση των επιπτώσεων από τη χάραξη του Διαδριατικού Αγωγού (ΤΑΡ), τις προδιαγραφές κατασκευής του και ειδικότερα τη θέση δημιουργίας του σταθμού συμπίεσης στην Περιφερειακή Ενότητα Σερρών καθώς και τη διατύπωση προτάσεων για την θεραπεία ή απάλυνση προβλημάτων που προκύπτουν. Κύριοι στόχοι της εργασίας είναι: η ολοκληρωμένη παρουσίαση της κατασκευής του έργου και του γεωστρατηγικού του ρόλου στο πλαίσιο της διπλωματίας των αγωγών και επίσης η διεξοδική εξέταση των επιπτώσεων σε κοινωνικό και περιβαλλοντικό επίπεδο, με ταυτόχρονη παρουσίαση και αξιολόγηση των διαθέσιμων εναλλακτικών προτάσεων για την άμβλυνση των αρνητικών επιπτώσεων.Ο ΤΑΡ, μήκους 863 km, αποτελεί τμήμα του Νότιου Διαδρόμου Φυσικού Αερίου μέσω του οποίου θα μεταφέρονται 10bcm/έτος φυσικού αερίου από το Αζερμπαϊτζάν. Θα ξεκινά από τους Κήπους Έβρου και διασχίζοντας τη Βόρειο Ελλάδα, θα περνά στην Αλβανία και υποθαλάσσια δια της Αδριατικής Θάλασσας θα καταλήγει στην Ιταλία. Μελλοντικά προβλέπεται αύξηση δυναμικότητας στα 20 bcm/έτος, οπότε και θα απαιτηθεί σταθμός συμπίεσης στην Π.Ε.Σερρών. Η χωροθέτηση του συμπιεστή όμως στον κάμπο των Σερρών, όπως η εταιρεία ΤΑΡ προβλέπει, φαίνεται να έχει σημαντικές αρνητικές περιβαλλοντικές και κοινωνικές επιπτώσεις. Ανάμεσα σε αυτές συγκαταλέγονται η αέρια ρύπανση που αναμένεται οξυμένη λόγω της θερμοκρασιακής αναστροφής με κρίσιμο ζήτημα το ότι οι ρυπαντές θα καταλήγουν στο έδαφος, έχοντας αρνητική αθροιστική επίδραση στα φυτά και τους ανθρώπους εκτεταμένης περιοχής της Π.Ε.Σερρών, τα υψηλά επίπεδα θορύβου που εντείνονται λόγω της έλλειψης θορυβικού υποβάθρου, ζητήματα που θα καταστήσουν την περιοχή από γεωργική-οικιστική σε βιομηχανική αλλά επίσης είναι πιθανές εκτεταμένες επιπτώσεις σε περίπτωση ατυχήματος σε οικισμούς που βρίσκονται σε μεγάλη εγγύτητα στον συμπιεστή. Παράλληλα, η χάραξη, με βάθος ανάπτυξης που φτάνει το λιγότερο σε 1 m., εγκυμονεί κινδύνους λόγω του ότι διέρχεται από σεισμογενείς περιοχές, κατατέμνει γεωργικές εκτάσεις και διέρχεται από προστατευόμενους οικότοπους. Επιπρόσθετα, ο αγωγός διέρχεται από τα Τενάγη των Φιλίππων, όπου παρατηρείται συνίζηση (συρρίκνωση) των εύφλεκτων εδαφών. Ακόμη, η καθιέρωση ζωνών προστασίας και ασφαλείας σε όλο το μήκος του αγωγού, με απαγορεύσεις για κτίρια, βαθύ όργωμα και φυτά βαθιάς ρίζωσης, θα επηρεάσει αρνητικά την εκμετάλλευση των γεωργικών εκτάσεων.Εξετάσθηκαν τέσσερις εναλλακτικές θέσεις για τη θέση του συμπιεστή, που δεν επηρεάζουν σημαντικά περιοχές προστατευόμενες ή υψηλής παραγωγικότητας: δύο που προτείνονται από την Αντιπεριφέρεια, μια από τοπικές κινήσεις πολιτών και μια από τον γράφοντα. Με εκτέλεση Πολυκριτηριακής Ανάλυσης, θέτοντας ως κριτήρια τις επιπτώσεις, ιεραρχήθηκαν όλες οι εναλλακτικές και βρέθηκε ως πρώτη καλύτερη αυτή που βρίσκεται στο Κερδύλλιο όρος, με δεύτερη καταλληλότερη εκείνη που βρίσκεται στο όρος Βερτίσκος. Οι προτεινόμενες από την Κοινοπραξία ΤΑΡ θέσεις εγκατάστασης του συμπιεστή κρίνονται απορριπτέες για τους λόγους που προαναφέρθηκαν. Για την πρόσβαση στις επικρατέστερες θέσεις προτείνεται εναλλακτικά μια χάραξη παράλληλη με την Εθνική οδό παρά τω Παγγαίω ή μια χάραξη με υποθαλάσσιο τμήμα στον Στρυμονικό Κόλπο. Αναφορικά με τη χάραξη του αγωγού στην περιοχή της Ανατολικής Μακεδονίας και Θράκης προτείνεται να υιοθετηθεί η λύση του Τεχνικού Επιμελητηρίου Ανατολικής Μακεδονίας και του Γεωτεχνικού Επιμελητηρίου.Συμπερασματικά, διαπιστώνεται πως η χώρα μπορεί να επωφεληθεί από την κατασκευή του αγωγού, είναι όμως σημαντικό σε αυτή τη φάση σχεδιασμού του, να καταβληθεί προσπάθεια ώστε σημαντικές αρνητικές περιβαλλοντικές επιπτώσεις να αποφευχθούν, κάτι που είναι εφικτό όμως προς το παρόν δεν φαίνεται να κινεί το ενδιαφέρον των αρμοδίων.
description: This Thesis has been prepared in frame of the MSc Programme ''Management and Construction Management'' of the Civil Engineering Department of the Faculty of Engineering, A.U.Th., and investigates the impact of the route of the Transadriatic Pipeline (TAP), its construction specifications and in particular the position of the construction of compressor in Serres Prefecture and to propose solutions for the resulting problems. The main objectives of this Thesis are: the comprehensive presentation, of the construction project and its geostrategic role in the context of pipeline diplomacy, a thorough examination of the impact on social and environmental terms and also the presentation and the evaluation of the available options for mitigating negative impacts.TAP is 863 km long and is part of the Southern Gas Corridor through which is going to transport 10bcm/year of natural gas from Azerbaijan. In its greek part, the pipeline starts from KipiEvros and crossing the North Greece, will pass in Albania and with an underwater part via the Adriatic Sea will end in Italy. The capacity will be increased in the future to 20 bcm/year, and therefore a compressor will be required in Serres Prefecture. The location of the compressor in the plain of Serres, scheduled by TAP Consortium, is likely to have negative environmental and social impacts. Among these are the air pollution expected, heightened because of the intense phenomenon of temperature inversion in the area, which will make the contaminants to end up in the soil having a negative cumulative effect on plants and humans in Serres Prefecture, the high noise levels intensified by the lack of background noise, facts that will turn the area from agricultural-residential into industrial, also probable are the extensive impacts in case of an accident on settlements which are very close to the compressor. Meanwhile, the existing alignment, having a minimum depth of development that is 1 m., poses risks, due to its crossing of seismic areas, causes a fragmentation of the agricultural land and crosses protected habitats. In addition, the pipeline passes through the ponds of Philippi, where shrinkage of flammable soil takes place. Furthermore, the establishment of protection and security zones along the entire length of the pipeline, with bans on buildings, deep ploughing and deep rooting plants, will affect negatively the exploitation of the agricultural land.Four alternativelocations for the establishment of the compressor have been examined, that do not affect widely areas under protection or of high productivity: two by theSerres Prefecture, one by local groups and one by the writer. By performing a multi-criteria analysis and setting as criteria the impacts, was found that the first best location is the one on Kerdyllio Mountain, with the second-ranked appropriate location, the one on Mount Vertiskos. The proposed by the Consortium TAP positions were rejected because of their proximity to a large number of villages and settlements and the following risk. The locations were also rejected because of the reasons explained before. For accessing the high-ranked locations for the establishment of the compressor, an alternative route is suggested that has an underwater part through Strymonikos Gulf or a route parallel to the highway, next to Pangaion Mountain. Regardingthe routeof the pipeline in the part of Eastern Macedonia and Thrace, itis proposed toadopt the solution submitted by the Technical Chamber ofEasternMacedonia andGeotechnical Chamber of Greece.In conclusion, it is clear that the country can benefit from the construction of the pipeline but it is important, in this planning phase, to try to avoid significant negative environmental impacts, something that is possible but at present does not seem to attract the interest of the relevant decision makers.